EkBass/fiwiki-20250220-pages-articles huggingface dataset:
Learn to Fly

Learn to Fly on yhdysvaltalaisen rockyhtye Foo Fightersin kuuluisa kappale. Kappale on yksi Foo Fightersin tunnetuimpia kappaleita. Kappale on julkaistu Foo Fightersin albumilla There Is Nothing Left to Lose vuonna 1999 ja samana vuonna kappaleesta tehtiin single. Single on albumin ensimmäinen singlejulkaisu. Kappaleesta tehtiin myös menestynyt musiikkivideo, jossa Dave Grohl ja Nate Mendel näyttelevät useita osia. Musiikkivideolla esiintyvät myös Tenacious D:stä tutut Kyle Gass ja Jack Black. ==Kappaleet== ;CD1 # "Learn to Fly" # "Iron and Stone" # "Have a Cigar" ;CD2 # "Learn to Fly" # "Make a Bet" # "Have a Cigar" ==Listasijoitukset== Lista Sijoitus Billboard Hot 100 (US) 13. Official UK Singles Chart 21. Modern Rock Tracks (US) 1. Mainstream Rock Tracks (US) 2. Adult Top 40 (US) 15. Top 40 Mainstream (US) 22. Top 40 Tracks (US) 22. Official New Zealand Singles Chart 23. Official Australian Singles Chart 35. Official Sweden Singles Chart 52. Official Euro Hot 100 Singles Chart 65. Official Holland Singles Chart 72. Luokka:Foo Fightersin kappaleet Luokka:Vuoden 1999 kappaleet
Hengelo

Hengelo on kaupunki Alankomaissa Overijsselin provinssissa. Se sijaitsee seitsemän kilometriä luoteeseen Enschedestä ja kymmenen kilometriä lounaaseen Oldenzaalista. Kaupungin pinta-ala on 61,78 neliökilometriä (vesialueita 0,72 neliökilometriä) ja asukasluku 81 074 (tilanne 1. tammikuuta 2016). ==Historia== Hengelon kunta perustettiin vuonna 1802, jolloin alueella oli maatiloja ja maataloustyöläisten taloja. Se kasvoi kaupungiksi 1800-luvun lopussa, kun siitä tuli merkittävä rautatien risteyskohta. Rautatien ansiosta alueelle tuli raskasta teollisuutta. Toisen maailmansodan aikana liittoutuneet pommittivat Hengeloa rautatien sekä tehtaissa tuotettujen sotatarvikkeiden takia. 6. ja 7. kesäkuuta 1944 pommitukset tuhosivat kaupungin keskustan ja tappoivat satoja ihmisiä. ==Liikenne== Hengelo sijaitsee Zutphenista Oldenzaaliin kulkevan rautatien varrella. Amsterdam–Hannover–Berliini-reittiä kulkeva InterCity-juna pysähtyy kaupungin rautatieasemalla. Valtatie A1/E8 Amsterdamista Moskovaan kulkee kaupungin läpi ja tie A35 Enschedestä Almeloon menee kaupungin länsipuolelta. Kaupungissa on lisäksi suuri satama Twente- kanaalin varrella. Hengelossa voi liikkua sekä junalla että linja-autolla. == Lähteet == ==Aiheesta muualla== * http://www.hengelo.nl/ Luokka:Alankomaiden kaupungit Luokka:Overijsselin kunnat
Svappavaaran rata

Svappavaaran rata () on Ruotsin rataverkkoon kuuluva rataosuus Kiirunan kunnassa Norrbottenin läänissä Pohjois-Ruotsissa. Rataosa avattiin liikenteelle vuonna 1964, kun Svappavaaran malmiesiintymää alettiin hyödyntää. Sen pituus on 40 kilometriä, ja se yhdistää Svappavaaran kaivoksen Luulaja–Kiiruna -malmirataan. Vuonna 1983 tapahtuneen Svappavaaran kaivostoiminnan lakkauttamisen jälkeen rataosalla on vain pellettitehtaan tavaraliikennettä. ==Lähteet== ==Aiheesta muualla== * Malmbanan.se * Järnväg.net – Malmbanan Luleå–Boden–Gällivare–Kiruna–Narvik Luokka:Kiirunan liikenne Luokka:Ruotsin rataverkko
Svappavaara

Svappavaara (, ) on taajama ja kylä Kiirunan kunnassa, Norrbottenin läänissä, Pohjois-Ruotsissa. Taajamassa on 417 asukasta. Svappavaaran kylä syntyi kaivostoiminnan myötä 1600-luvulla. Kaivosyhtiö LKAB on edelleen paikkakunnan suurin työnantaja. Kylässä sijaitsevat Svappavaaran peruskoulu sekä Ralph Erskinen suunnittelema kylätalo Ormen Långe. Kaivostoiminta Svappavaarassa on päättynyt, mutta kylässä toimii edelleen malminrikastamo, sekä Kaunis Ironin rautamalmikuljetusten terminaali jossa rekoilla Pajalasta kuljetettu rautamalmi lastataan junaan ja kuljetetaan Narvikiin. Svappavaaran rata yhdistää kylän ja rikastamon Luulajan ja Kiirunan väliselle Malmiradalle. ==Väestönkehitys== ==Lähteet== ==Aiheesta muualla== * Kylän hiihto- ja jalkapalloseura * Paikallisen kirkon historiaa Luokka:Ruotsin taajamat Luokka:Kiirunan kunta
Srebarnan luonnonsuojelualue

Srebarnan luonnonsuojelualue on luonnonsuojelualue Etelä-Dobrogeassa Bulgarian koillisosassa. Alue muodostuu Srebarnajärvestä ja sen ympäristöstä, ja se sijaitsee tärkeällä lintujen muuttoreitillä Afrikasta Eurooppaan. Varsinainen suojelualue on laajuudeltaan 6,4 km², ja sen ympärillä on 5,4 km² puskurivyöhyke. Suojelualue perustettiin vuonna 1948 ja lisättiin UNESCOn maailmanperintöluetteloon vuonna 1983. == Sijainti ja koko == Srebarnan luonnonsuojelualue sijaitsee Bulgarian koillisosassa lähellä Romanian rajaa. Se on 638 hehtaarin laajuinen ja suojelee Srebarnajärven ekosysteemiä. Srebarnajärvi sijaitsee Tonavan tulvatasangolla noin kilometri joen uomasta etelään. Järven lisäksi suojelualueeseen kuuluu sen pohjoispuolella olevat entiset maatalousmaat, Tonavan varrella olevat metsäplantaasit sekä Komlukan saari ja sen ja Tonavan rantatörmän. välissä oleva vesialue. Järven avoin vesialue oli vuonna 2000 noin 120 hehtaaria. Lisäksi järveen kuuluu 400 hehtaarin laajuinen ruoikko. == Ilmasto == Bulgarian pohjoisosissa ilmasto on mantereinen. Talvet ovat kylmiä ja kosteita ja kesät kuumia. Tammikuun keskilämpötila on –2 astetta ja heinäkuun keskilämpötila 23 astetta. Vuoden sadanta on 502 millimetriä. == Elävä luonto == === Kasvillisuus === Srebarnan luonnonsuojelualueella on laskettu olevan 2 748 taksoniin kuuluvaa kasvia. Noin 53 prosenttia koko Bulgarian kosteikkolajeista kasvaa alueella. Lajeista kaksi on kansainvälisestä ja yksitoista kansallisesti uhanalaista. Järviruoko on alueen valtalaji, ja se peittää kaksi kolmasosaa sen koko alasta. Ruoikon lajeja ovat myös kapeaosmankäämi ja leveäosmankäämi sekä järvikaislalajit. Yleisinä mattoina kasvaa valkolumme, hapsivita sekä kilpukka- ja limaskalajeja. Rannan puskissa kasvavat muun muassa raita, tuhkapaju ja punapaju. Komlukan saarella on tulvametsiä, joiden lajeja ovat pajut ja poppelit. === Eläimistö === Srebarnassa on erityisen arvokas lintulajisto. Siellä elää 233 lintulajia, joista 80 on muuttolintuja. Alueella pesii 99 lajia. Välimeren ja Mustanmeren alueen kiharapelikaaneista 9,6 prosenttia elää Srebarnassa. Kiharapelikaanin lisäksi alue on jalohaikaran, merimetson ja ruskosotkan ainoa pesimäpaikka Bulgariassa. Niiden lisäksi Srebarnassa lisääntyvät myös pikkumerimetso, yöhaikara, silkkihaikara, rääkkähaikara, pikkuhaikara, pronssi-iibis, kapustahaikara, ruisrääkkä ja isotrappi. Tärkeitä talvehtijoita ovat kyhmyjoutsen, tundrahanhi, merihanhi ja merikotka. Srebarnassa on tavattu 41 nisäkäslajia. Kaloista siellä elää muun muassa Bulgariassa harvinainen toutain ja matelijoista muun muassa pensaskäärme. Sammakkoeläimiä alueelta on löydetty 12 lajia ja sudenkorentoja 36 lajia. == Lähteet == ==Aiheesta muualla== *Protected Areas Programme *Srebarnan luonnonsuojelualue UNESCOn sivuilla Luokka:Bulgarian maantiede Luokka:Silistran alue Luokka:Unescon maailmanperintökohteet Bulgariassa
Johann Vogel

Johann Vogel (s. 8. maaliskuuta 1977, Geneve, Sveitsi) on sveitsiläinen jalkapalloilija. Hänellä ei ole tällä hetkellä seuraa. Vogel on myös Sveitsin jalkapallomaajoukkueen kapteeni. Vogel aloitti ammattilaisuransa sveitsiläisessä Grasshoppersissa, jonne hän siirtyi meyriniläisestä amatöörijoukkue FC Meyrinistä vuonna 1992. Vuonna 1999, 133:n Grasshopper- pelin jälkeen, PSV Eindhoven osti Vogelin pelioikeudet. Vogel pelasi kuusi kautta Alankomaiden Eredivisie-liigassa ennen siirtymistään AC Milaniin. Milanista Vogel siirtyi La Ligan Real Betisiin. Espanjassa hänen peliaikansa jäi vähiin ja hän jätti seuran joulukuun lopulla 2007 == Lähteet == Luokka:Sveitsiläiset jalkapalloilijat Luokka:Vuonna 1977 syntyneet Luokka:Elävät henkilöt
Daniel Owino Misiani

Daniel Owen (Owino) Misiani (22. helmikuuta 1940 – 17. toukokuuta 2006) oli benga-muusikko, joka syntyi Tansaniassa, mutta asui 1960-luvulta lähtien Keniassa. Hän lauloi pääasiassa luon ja swahilin kielillä. Misiani syntyi Tansanian pohjoisosassa sijaitsevassa Shiratissa. Hänen vanhempansa olivat laulajia. Hän muutti 1960-luvun alussa Keniaan, jossa hän tuli tunnetuksi Shirati Jazz -yhtyeen perustajajäsenenä. Misiani oli naimisissa kuusi kertaa ja hänellä oli useita lapsia . Hän kuoli toukokuussa 2006 bussionnettomuudessa asuinkaupungissaan Kisumussa. == Lähteet == Misiani, Daniel Owino Misiani, Daniel Owino Misiani, Daniel Owino
Jällivaaran rautatieasema

Jällivaaran rautatieasema (, ) on rautatieasema Ruotsin rataverkolla Jällivaaran kunnassa Norrbottenin läänissä Ruotsin Lapissa. Asema sijaitsee Luulajan ja Kiirunan välisellä rataosalla, ja siellä risteävät Malmbanan, Inlandsbanan sekä Vitåforsbanan. Asemalla pysähtyvät kaikki henkilöjunat, ja siellä on myös runsaasti tavaraliikennettä. Luokka:Jällivaaran liikenne Luokka:Norrbottenin rautatieliikennepaikat
Kauppakeskus Malmin Nova

Malmin Nova on Helsingin Ala-Malmilla sijaitseva kauppakeskus. Kauppakeskus sijaitsee Malmin rautatieaseman välittömässä läheisyydessä, radan vastakkaisella puolella Malmintorin kauppakeskuksesta. Novaa ja Malmintoria yhdistää ratojen yli kulkeva, ”Malmin putkeksi” kutsuttu katettu kävelysilta, jota kautta pääsee myös asemalaitureille. Malmin Novan suurin liike on K-Citymarket. Sen lisäksi kauppakeskuksessa on noin 40 erilaista liikettä, muun muassa Alko, Alepa, Tokmanni, Dressmann, New Hairstore, Normal ja Jysk. Kahviloita ovat Baguette ja Coffee House, ravintoloita korealainen Kiva, Burger King sekä Kotipizza. Malmin Novan kerrospinta-ala on n. 30 000 m², vuokrattava pinta-ala n. 24 000 m². Malmin Novassa on 690 paikan pysäköintihalli. Katupaikoituspaikkoja on lähiympäristössä noin sata ja lähellä olevassa P1-paikoitushallissa on noin 300 pysäköintipaikkaa. == Historiaa == Malmin Nova juontaa juurensa vuoteen 1987, jolloin Jussi Pajusen perheyhtiö Kauppahuone Pajunen rakennutti Malmille kauppakeskuksen ja avasi siinä uudenlaisen, elintarvikkeisiin erikoistuneen A & P Ostoparatiisin. Kiinteistöön tuli myös muita liikkeitä, kuten Pajusen perustamat lastentarvikeliike JollyP ja omatoimiremontoijille suunnattu Teesi sekä yhä Malmin Novassa toimiva leipomokahvila Baguette. Pian Pajuset myivät perustamansa Alepa-päivittäistavaraketjun S-ryhmälle, mutta jatkoivat liiketoimintaa Malmin Ostoparatiisissa. Vuonna 1990 kauppakeskuksen elintarvikemyymälä siirtyi Keskolle. (tilaajille) Jo alkuperäinen, 1980-luvun lopun ”kulutusjuhlista” muistuttava nimi Ostoparatiisi oli herättänyt ivaa ja alkoi pienellä kirjoitettuna merkitä ironisesti mitä tahansa uutta ostoskeskusta. Kun nimi sai Keskolta K-etuliitteen ja muuttui kansan suussa ”Kostoparatiisiksi”, uudeksi nimeksi otettiin Malmin Nova. Sillä nimellä kauppakeskus avattiin marraskuussa 2000, omistajana edelleen Edv. Pajunen Oy.. Vuonna 2003 Novan tilat kaksinkertaistuivat uuden K-Citymarketin myötä. Laajennusosan on suunnitellut arkkitehtitoimisto Lahdelma & Mahlamäki. (tilaajille) Malmin Novan omistus on vaihdellut taajaan 2000-luvun alun jälkeen. Vuonna 2006 Capmanin rahasto myi Malmin Novan kiinteistösalkkunsa osana ostajaryhmälle, johon kuuluivat islantilainen Samson Properties, Royal Bank of Scotland ja Ari Salmivuoren sijoitusyhtiö Ajanta. Vuonna 2011 omistajina olivat Bron-Cap Property Holding ja Ruokakesko. Vuonna 2018 Malmin Nova siirtyi Savills Investment Managementin hallinnoimalta sijoitusrahastolta suomalaiselle eQ-yhtiölle. == Lähteet == == Aiheesta muualla == * Kauppakeskuksen kotisivu Malmin Nova Luokka:Malmi
Cantillon

Cantillon (koko nimi Brasserie Brouwerij Cantillon) on perinteinen Anderlechtissa Brysselin alueella Belgiassa sijaitseva pienpanimo. Tämä perheyritys on perustettu vuonna 1900 . Panimo tunnetaan perinteisin menetelmin villihiivasta valmistetuista lambic-oluistaan. Panimo toimii samalla museona (Musée Bruxellois de la Gueuze), jossa vierailijoilla on mahdollisuus tutustua gueuze-lambicin valmistukseen. == Historiaa == Cantillonin perusti helmikuussa 1900 Paul Cantillon. Hän ei ollut aluksi panija vaan lambic-sekoittaja. Hän osti lambiceja valmistajilta ja sekoitti niitä keskenään ja lisäsi niihin hedelmiä. Oma lambic-tuotanto alkoi vuonna 1937, ja se jatkuu edelleen. Vuonna 1969 Cantillonin panimo siirtyi Robert ja Marcel Cantillonilta Marcelin vävyn Jean-Pierre Van Royn johdettavaksi. Huolimatta oluttrendien muuttumisesta 1960-luvulla (suosittiin makeampia ja kevyempiä oluita) Van Roy päätti jatkaa perinteisten lambicien valmistusta. Musée Bruxellois de la Gueuze avattiin vuonna 1978. Vuodesta 1999 Cantillon on pyrkinyt käyttämään oluissaan ainoastaan luomuraaka-aineita. Heinäkuussa 2001 panimon johtoon siirtyi Jean-Pierren poika Jean. Tim Webb, Chris Pollard, and Joris Pattyn: LambicLand/LambikLand ISBN 0-9547789-0-1 (2004, s. 59) == Oluet == Cantillonin oluet ovat poikkeuksetta erittäin happamia verrattuna vaikkapa Mort Subite- ja Belle Vue -lambiceihin. * Cantillon Bruocsella 1900 Grand Cru (sekoittamaton lambic) * Cantillon Cuvée des Champions (yhdestä kaksivuotiaasta gueuze-vuosikerrasta Union St. Gillesin jalkapallojoukkueen kunniaksi tehty lambic) * Cantillon FouFoune (aprikoosilambic) * Cantillon Organic Gueuze/100% Lambic Bio (perinteinen maustamaton lambic: yksi, kaksi ja kolmevuotiaan guezue-erän sekoitus) * Cantillon Iris (sekoittamaton olut, jossa muista poiketen ei ole käytetty vehnää ja puolet käytetystä humalasta on tuoretta) * Cantillon Kriek (kirsikkalambic) * Cantillon Lou Pepe Framboise (vadelmalambic) * Cantillon Lou Pepe Gueuze (Lou Pepe -oluet ovat kolmen eri kaksivuotiaan gueuze-erän sekoituksia) * Cantillon Lou Pepe Pure Kriek (kirsikkalambic) * Cantillon Rose De Gambrinus (vadelmalambic) * Cantillon Saint Lamvinus (lambic, joka on ikäännytetty tammisissa Burgundy- viinitynnyreissä) * Cantillon Vigneronne (lambic, johon on sekoitettu viinirypäleitä) * Cantillon Viskilambic (sekoittamaton lambic, joka on ikäännytetty bourbon-viskitynnyrissä. Valmistettu Olutravintola Pikkulinnun 9-vuotisjuhlaolueksi) Panimo valmistaa omasta gueuzestaan sekoittamalla myös erikoiseriä. Esimerkiksi helsinkiläistä One Pint Pubia varten on valmistettu lambicia tyrnistä, punaisesta karviaismarjasta ja viinimarjasta. Tukholmalaiselle Akkurat-olutravintolalle on tehty erikoisoluita muun muassa lakkamarjasta. == Lähteet == == Aiheesta muualla == * Cantillonin kotisivut Luokka:Belgialaiset panimot ja olutmerkit Luokka:Perheyritykset Luokka:Bryssel
Dødheimsgard

Dødheimsgard (joskus myös DHG) on vuonna 1994 perustettu norjalainen black metal -yhtye. Dødheimsgard on yhdyssana kolmesta eri sanasta: Død (=kuolema), heim (=koti) ja gard mikä tarkoittaa tässä yhteydessä kartanoa. Vapaa suomennos yhtyeen nimestä on Kuoleman kartano. ==Yhtyeen jäsenet== *Vicotnik (Mr. Fixit, Viper) (Yusaf Parvez) - kitarat, rummut (1994- ) *Kvohst (Mat McNerney) - laulu *Thrawn (Tom Kvålsvoll) - kitarat *Clandestine (Kristian Eidskrem) - basso ===Entiset jäsenet=== *Fenriz (Gylve Nagell) - laulu, basso (1994-1995) (katso myös Darkthrone) *Inflabitan - kitarat, basso (kiertueella 1999) *Galder (Thomas Rune Andersen) - kitarat (1998) (katso myös Old Man's Child, Dimmu Borgir) *Cerberus - basso (1998) *Alver (Jonas Alver) - basso (1996) *Apollyon (Ole Jørgen Moe) - basso, rummut, kitarat (1995-1999) (katso myös Aura Noir, Cadaver) *Aldrahn (Bjørn Dencker Gjerde) - laulu, kitara (1994-2003) *Czral (Carl-Michael Eide) - rummut (1999-2003) (katso myös Aura Noir, Cadaver, Ved Buens Ende, Satyricon) *Mr. Magic Logic/Hologram (Svein Egil Hatlevik) - kosketinsoittimet, piano (1997-2003) (katso myös Fleurety) *Mort - Efektit ==Diskografia== ===Albumit=== *Kronet Til Konge (1995) *Monumental Possession (1996) *666 International (1999) *Supervillain Outcast (2007) *A Umbra Omega (2015) *Black Medium Current (2023) ===EP:t=== *Satanic Art (1998) ==Aiheesta muualla== * * Yhtyeen sanoitukset DarkLyrics-sivulla * Yhtyeen sivut myspace.com:ssa * Dødheimsgard Review sivut G wie Gorilla Luokka:Norjalaiset black metal -yhtyeet
Krokvikin rautatieasema

Krokvikin rautatieasema (, ) on rautatieasema Ruotsin rataverkolla Kiirunan kunnassa rataosalla Kiiruna–Narvik. Asema sijaitsee Krokvikin kylässä napapiirin pohjoispuolella noin 11 kilometriä Kiirunan rautatieasemalta luoteeseen, ja on Kiirunasta lähdettäessä ensimmäinen junakohtauspaikka. Asemalta kaksi kilometriä pohjoiseen sijaitsee Käyrävuopion kylä. Krokvik on nykyisin miehittämätön, ja liikenteenohjaustoiminnot hoidetaan kaukokäytöllä Kiirunan asemalla sijaitsevasta ohjauskeskuksesta käsin. Ratapihalla on pääraiteen lisäksi kaksi sivuraidetta, joita voidaan käyttää junien kohtaamisiin. Lisäksi asemalla on pistoraide, jota käytetään ratatyökoneiden säilytys- ja väistöraiteena. Krokvikin puurakenteinen asemarakennus on purettu vuonna 2008. ==Lähteet== Luokka:Kiirunan liikenne Luokka:Norrbottenin rautatieliikennepaikat
UR-100N

UR-100N on Venäjän käytössä oleva mannertenvälinen ballistinen ohjus. Sen Nato-koodi on SS-19 Stiletto. Sen kehitystyö alkoi Neuvostoliitossa vuonna 1970 OKB-52-suunnittelutoimistossa. Ohjuksen lentokokeet tehtiin vuosina 1973-1975. UR-100N on neljännen sukupolven siilosta laukaistava nesteajoainetta käyttävä mannertenvälinen ballistinen ohjus. Sitä varten jouduttiin rakentamaan uudet siilot, koska se ei sopinut UR-100-ohjuksen siiloihin. UR-100N tuli Neuvostoliiton asearsenaaliin 1974 alkaen. Vuonna 1978 ohjuksia oli tuolloin siiloissa 180 kappaletta. Vuonna 1976 alkoi siitä kehitetyn version UR-100NUTTH suunnittelu. Lentokokeet tapahtuivat viisi vuotta myöhemmin. Vuonna 1979 UR-100UTTH tuli palveluskäyttöön. Vuonna 1983 se oli korvannut vanhempia ohjuksia. Tuolloin UR-100UTTH-ohjuksia oli siiloissa 360 kappaletta. Tämä luku laski vuoteen 1991 mennessä 300:aan. Osa Ukrainan alueella olleista ohjuksista tuli Venäjän hallintaan. Venäjä säilytti käytössä 170 ohjusta muutettuna vastaamaan aserajoitussopimusten sisältöä, jossa niihin sallittiin kuhunkin vain yksi ydinkärki. Ohjusten määrä laskee kohti 50:ntä vuoteen 2010 mennessä. Yhdysvaltain ohjuspuolustusaloitteen saadessa George W. Bushin hallinnolta enemmän rahoitusta kuin 1990-luvulla, Venäjä ainakin uhkasi 2000-luvun alussa muuntaa ohjukset takaisin monta ydinkärkeä kuljettaviksi. ==Aiheesta muualla== * http://www.missilethreat.com/missiles/ss-19-mod-1_russia.html (englanniksi) * http://www.missilethreat.com/missiles/ss-19-mod-2_russia.html (englanniksi) * http://www.fas.org/nuke/guide/russia/icbm/ur-100n.htm * http://www.globalsecurity.org/wmd/world/russia/ur-100n.htm * http://www.astronautix.com/lvs/ur100n.htm * http://www.russianspaceweb.com/rockot.html * http://www.military.cz/russia/icbm/rakety/ur100n/ur100n.htm Luokka:Venäläiset mannertenväliset ballistiset ohjukset
Khold

Khold on norjalainen black metal -yhtye joka on perustettu vuonna 2000 Tulus- yhtyeen hajomisen jälkeen. Yhtyeen perustivat Oslossa Sarke (rummut) ja Gard (laulu & kitara). He ottivat mukaansa myös Rinnin (kitara) ja Eikind (basso). Yhtye nauhoitti demon vuonna 2000 ja se teki samana vuonna levytyssopimuksen Moonfogin kanssa. Sen esikoisalbumi Masterpiss of Pain julkaistiin keväällä 2001 ja metallimusiikkilehdet pitivät sitä tuoreena henkäyksenä black metal- musiikkiin. Vuonna 2003 yhtye vaihtoi levy-yhtiökseen Candlelight Recodsin joka julkaisi Kholdin 3. albumin seuraavana vuonna. Sekä yhtyeen 2. albumi Phantom että Mørke gravers kammer ovat olleet Alarm-palkintoehdokkaita julkaisuvuotenaan. Keväällä 2005 Khold levytti neljännen albuminsa Krek joka julkaistiin 10. lokakuuta 2005. Pääsiäisenä 2006 yhtye jäi tauolle määrittelemättömäksi ajaksi. Yhtye palasi tauolta 2007 ja julkaisi viidennen albuminsa Hundre år gammal seuraavana vuonna. == Jäsenet == * Gard – laulu, kitara (2000–) * Hildr – laulu (2000–) * Rinn – kitara (2000–) * Sarke – rummut (2000–) * Crowbel – basso (2013–) === Entiset jäsenet === * Eikind – basso (2000–2002) * Brandr – basso (muutamissa konserteissa 2002) * Sir Graanug – basso (Phantom -albumilla) * Grimd – basso (2002–2012) == Diskografia == * * * * * * * * == Aiheesta muualla == * Yhtyeen virallinen internetsivu Luokka:Norjalaiset black metal -yhtyeet
Henschel Hs 293

Henschel Hs 293A on saksalainen toisen maailmansodan aikainen radio-ohjattava liitopommi, jota käytettiin eräänlaisena meritorjuntaohjuksena. Sen suunnitteli Henschel Flugzeugwerken Berliinissä. Liitopommimallin pääsuunnittelija oli Herbert Wagner. Sen piti tulla käyttöön vuonna 1940, mutta valmistus alkoi vasta loppuvuodesta 1943. Yhteensä 12 000 pommia valmistettiin. Niistä laukaistiin 400, ja niiden on katsottu tuhonneen 55 laivaa. Suurimman menestyksen liitopommi saavutti Salernon ja Anzion maihinnousutaisteluissa Italiassa. Asetta pelättiin myös Jäämerellä. Saksalaiset tiettävästi laukaisivat neljä Hs 293 -liitopommia Lapin sotaan liittyneen Tornion maihinnousun aikana lokakuussa 1944. Kolme pommeista putosi mereen ja yksi maalle synnyttäen noin viisi metriä syvän ja halkaisijaltaan 20-metrisen kraatterin. Pommit laukaistiin Focke-Wulf Fw 200 Condor -koneista. == Tekniset tiedot == * Pituus 3,82 m * Kärkiväli 3,10 m * Rungon halkaisija 0,47 m * Massa 975 kg * Lentokorkeus 600–800 m * Kantama 20 km * Voimalaite: Walter HWK 109-507-moottori, jonka työntövoima oli 6000 N kymmenen sekunnin ajan * Datalinkki ** Telefunkenin valmistama radio (Funkgerät) FuG 203 Kehl ** Pommin vastaanotin StaRun valmistama FuG 230 Strassburg == Lähteet == == Aiheesta muualla == Luokka:Meritorjuntaohjukset
Torniojärven rautatieasema

Torniojärven rautatieasema (, ) on rautatieasema Ruotsin rataverkolla Kiirunan kunnassa Norrbottenin läänissä rataosalla Kiiruna–Narvik. Rautatieasema sijaitsee Torniojärven itäpäässä järven etelärannalla, ja sen etäisyys Tukholman keskusrautatieasemalta on 1464 ratakilometriä mitattuna Bodenin keskusrautatieaseman kautta. Liikenteenohjaustoiminnot hoidetaan keskitetysti Bodenin keskusrautatieasemalla sijaitsevasta liikenteenohjauskeskuksesta käsin. Nykyisin Torniojärven liikennepaikkaa käytetään pääasiassa junien kohtaamisiin. Asema sijaitsee vuoren rinteellä 393 metrin korkeudella merenpinnan yläpuolella. Vuorenseinämä kohoaa rautatien eteläpuolella noin kuuteensataan metriin. ==Asemarakennus== Torniojärven asemarakennus on samassa suuressa tiilirakennuksessa kuin alkuperäinen sähköradan muuttaja-asema, joka rakennettiin radan sähköistyksen myötä vuonna 1915. Muuttajalaitteistolla muutettiin valtakunnan sähköverkosta saatavan sähkön 50 hertsin taajuus sähkövetureille sopivaksi 162/3 hertsin taajuudelle. Luokka:Kiirunan liikenne Luokka:Norrbottenin rautatieliikennepaikat
Outshined

Outshined on Soundgardenin kappalee. Se on julkaistu myös singlenä vuonna 1991 ja on Badmotorfinger-albumin toinen raita. "Outshined" oli kuukauden kappale tammikuussa 1997. "Outshinedin" alussa on kitarariffi. Kappaleen sanat "I'm looking California, and feeling Minnesota" ovat antaneet aiheen elokuvalle Feeling Minnesota, mutta sitä ei silti ole elokuvan soundtrackillä. Kappaleesta on tehty musiikkivideo, jonka ovat tuottaneet Jonathan Dayton ja Valerie Faris. Soundgarden itse ei pitänyt videosta. Videon lyhentämiseksi kitarasoolosta oli leikattu osa pois. Chris Cornellin Soundgardenin jälkeinen yhtye Audioslave on soittanut kappaleen lukuisia kertoja keikoillaan, ja se on muun muassa yhtyeen Live in Cuba -DVD:llä. == Kesto == * == Aiheesta muualla == * Discogs * Luokka:Soundgardenin kappaleet Luokka:Vuoden 1991 kappaleet
Rusty Cage

”Rusty Cage” on yksi Soundgardenin tunnetuimmista kappaleista. ”Rusty Cage” julkaistiin albumilla Badmotorfinger vuonna 1991 sekä singlenä vuonna 1992. Se sisältyi myös Soundgardenin kokoelmalle A-Sides. Kappale tunnetaan sen kitarariffistä, jossa on käytetty wah-wah-pedaalia. Kappaletta on myös käytetty videopeleissä, kuten Grand Theft Auto: San Andreas ja Road Rash. Johnny Cash on tehnyt kappaleesta oman versionsa. Se löytyy hänen albumiltaan Unchained , joka voitti parhaan Country-albumin Grammy-palkinnon. == Kappaleet == # # # # == Aiheesta muualla == * Discogs * Luokka:Soundgardenin kappaleet Luokka:Vuoden 1992 kappaleet
SOA

Lyhenne Soa tai SOA voi tarkoittaa: * Soa, Soinlahden rautatieaseman liikennepaikkalyhenne. * Soa, Stordalenin rautatieaseman liikennepaikkalyhenne. * SOA, School of the Americas, Columbuksessa, Georgiassa sijaitsevan Yhdysvaltain armeijan koulutuskeskuksen lempinimi. * SOA, Start of Authority, Internetin nimipalvelujärjestelmässä yhteysvarmennekoodi * SOA, Service Oriented Architecture, tietotekniikassa palvelukeskeinen arkkitehtuuri * SOA, Sons of Anarchy, televisiosarja * SOA, Suomen Optometrian Ammattilaiset SOA ry
Diamant

thumb|250px|Diamant museossa Diamant (ranskan timanttia merkitsevä sana) oli Ranskan ensimmäinen kantoraketti. Sen avulla Ranska pystyi kolmantena maana laukaisemaan avaruuteen oman Astérix-satelliitin 26. marraskuuta 1965. Diamant perustui Pierres précieuses -teknologiaohjelmaan, jossa kehitettiin seuraavat raketit: Agathe, Topaze, Emeraude, Rubis ja Saphir. Diamant oli ohjelman viimeinen kantoraketti. Sen jälkeen CNES pyrki eurooppalaistamaan kantorakettiohjelmansa toteuttamalla sen Euroopan avaruusjärjestön kautta. Diamantista oli kolme versiota: A, B ja BP4. Ne olivat kolmivaiheisia. Niiden hyötykuorman massa oli noin 150 kg, kun satelliitti laukaistiin 200 km korkealle kiertoradalle. ==Diamant A== A-versiolla laukaistiin Astérix ja sen jälkeen kolme muuta piensatelliittia vuosina 1965–67. Laukaisut tehtiin Hammaguirista, Algeriasta. Vain toinen laukaisu oli osin epäonnistunut – siinä satelliitti joutui aiottua alemmalle kiertoradalle. ==Diamant B== B-versiossa oli voimakkaampi ensimmäinen rakettivaihe. Viidestä vuosina 1970–73 tehdystä laukaisuyrityksestä kaksi viimeistä epäonnistui. Laukaisut tehtiin Kourousta, Etelä-Amerikasta. ==Diamant BP4== BP4-versiossa oli uusi toinen rakettivaihe. Vuonna 1975 raketilla tehtiin kolme laukaisua. ==Manifesti== Päivämäärä Tyyppi Laukaisupaikka Hyötykuorma Huomautuksia 26\. marraskuuta, 1965 Diamant A Hammaguir Asterix 17\. helmikuuta, 1966 Diamant A Hammaguir Diapason 8\. helmikuuta, 1967 Diamant A Hammaguir Diadème 1 matala rata 15\. helmikuuta, 1967 Diamant A Hammaguir Diadème 2 10\. maaliskuuta, 1970 Diamant B Kourou Mika/Wika 12\. joulukuuta, 1970 Diamant B Kourou Péole 15\. huhtikuuta, 1971 Diamant B Kourou Tournesol 6\. joulukuuta, 1971 Diamant B Kourou Polaire toinen vaihe ei toiminut 21\. toukokuuta, 1972 Diamant B Kourou Castor/Pollux nokkakartio ei irronnut 6\. helmikuuta, 1975 Diamant BP4 Kourou Starlette 17\. toukokuuta, 1975 Diamant BP4 Kourou Castor/Pollux 27\. syyskuuta, 1975 Diamant BP4 Kourou Aura ==Aiheesta muualla== *http://www.univ- perp.fr/fuseurop/diaman_e.htm *http://www.astronautix.com/lvfam/prestone.htm Luokka: Kantoraketit
Keltarousku

Keltarousku (Lactarius repraesentaneus) on keltainen rouskuihin kuuluva sienilaji. == Koko ja ulkonäkö == Keltarousku on kookas sieni, jonka kauttaaltaan keltainen väri vaihtelee sävyltään okrasta munankeltaiseen. Keltarouskun lakki on 10-20 cm leveä ja suomukarvainen. Lakki on nuorena reunoiltaan alaspäin kiertynyt ja karvainen, vanhemmiten lakki laakenee. Pinnaltaan lakki on etenkin kostealla säällä limainen. Heltat ovat lakkia vaaleammat. Jalka on lyhyt, tukeva, harvakseltaan kuoppatäpläinen ja vanhemmiten ontto. Kellanvalkoisen mallon maku on vain lievästi karvas ja se tuoksuu miellyttävältä. Vetisen valkoinen maitiaisneste muuttuu violetiksi jouduttuaan kosketuksiin ilman kanssa ja värjää myös sitä ympäröivän mallon harmaanvioletiksi. === Samankaltaiset lajit === Keltarouskun erottaa samankaltaisesta isovoirouskusta (L. scrobiculatus) ja muista voirouskuista violetiksi muuttuvan maitiaisnesteen ja mallon perusteella. Ulkonäöltään keltarouskun saattaa sekoittaa myös yleisempänä kasvavaan karvarouskuun (L. torminosus). == Kasvuaika ja -paikka == Keltarousku kasvaa heinäkuusta lokakuuhun melko yleisesti tuoreissa kuusi- ja koivukangasmetsissä, usein hieman soistuneilla, korpimaisilla alueilla. Sen kasvualue käsittää koko Suomen tunturialueita lukuun ottamatta, mutta se on pohjoisessa yleisempi. == Käyttö ravinnoksi == Ruokasienenä keltarousku on arvioitu melko hyväksi. Kuten yleisesti rouskujen kohdalla, kiehauttaminen on suositeltavaa, mutta mietona sienenä keltarouskun voi paistaa myös tuoreeltaan tai käyttää suolasienenä. Lakin limainen pinta kannattaa poistaa ennen sienen käyttöä. == Lähteet == == Aiheesta muualla == *Laji.fi: keltarousku (Lactarius representaneus) *Luontoportti: Keltarousku (Lactarius representaneus) *Lactarius repraesentaneus, keltarousku @ Natural Fungi in Finland *MushroomExpert: Lactarius repraesentaneus Luokka:Rouskut Luokka:Suomalaiset ruokasienet
Auranmaa

Auranmaa on Varsinais-Suomen pohjoisosassa sijaitseva historiallis- maantieteellinen alue, joka kuuluu Loimaan seutukuntaan. Asukkaita alueella on noin 20 000\. Auranmaan alueeseen kuuluvat kaikki Loimaan seutukunnan kunnat Loimaata lukuun ottamatta sekä Lietoon vuonna 2015 liitetty Tarvasjoki, joka kuuluu nykyisin Turun seutukuntaan. Alueella ilmestyy Auranmaan Viikkolehti -niminen paikallislehti, jonka levikki oli 8 129 vuonna 2014. Muissa yhteyksissä Auranmaa esiintyy muun muassa alueella toimivien järjestöjen nimissä. == Kunnat == * Aura * Koski Tl * Lieto ** Tarvasjoki * Marttila * Oripää * Pöytyä ** Karinainen ** Yläne (joissain yhteyksissä) == Auranmaan kunta == 2010-luvulla Aura ja Pöytyä suunnittelivat yhdistymistä Auranmaa- nimiseksi kunnaksi. Muodostuneen kunnan väkiluku olisi ollut noin 12 400. Hanke kariutui lopullisesti vuonna 2015 molempien kuntien talousvaikeuksien vuoksi. ==Lähteet== Luokka:Varsinais-Suomi Luokka:Maakuntien osat Luokka:Toteutumattomat kuntasuunnitelmat
Round Up

Round Up tarkoittaa seuraavia: * Round-Up, vanha huvipuistolaite joka pyörii kovaa akselinsa ympäri ja kallistuu vähän * Roundup, yksi maailman tunnetuimmista glyfosaattia sisältävistä rikkakasvien torjunta-aineista.
Kim Thayil

Kim Thayil (s. 4. syyskuuta 1960 Seattle, Washington) on yhdysvaltalainen kitaristi, joka tunnetaan parhaiten Soundgardenin kitaristina. Kim oli yksi Soundgardenin perustajajäsenistä yhdessä Chris Cornellin ja Hiro Yamamoton kanssa vuonna 1984. Thayilin vanhemmat ovat kotoisin Keralan kaupungista eteläisestä Intiasta. Thayil syntyi Seattlessä ja kasvoi Chicagon Park Forestissa. Hän vietti lapsena paljon aikaa myös vanhempiensa kotimaassa Intiassa. Thayil on yksi tunnetuimpia intialais-amerikkalaisia. Hän tapasi Hiro Yamamoton Rich East High Scoolissa, Park Forrestissa. Valmistumisen jälkeen he muuttivat Washingtonin osavaltioon, missä Thayil opiskeli Washingtonin yliopistossa. Chris Cornell oli silloin Thayilin huonekaveri. He ystävystyivät ja perustivat Yamamoton kanssa Soundgardenin vuonna 1984. Soundgarden oli seattlelaisista grunge-yhtyeistä ensimmäinen, joka sai levytyssopimuksen suurelta levy-yhtiöltä. Soundgarden julkaisi kolme platinaa saanutta albumia ja sai kaksi Grammy-palkintoa. Soundgardenin hajottua vuonna 1997 Thayil on soittanut muun muassa Pigeonhedissä, The Presidents of the United States of American kanssa, Dave Grohlin Probotissa ja No WTO Combossa Jello Biafran ja Krist Novoselicin kanssa sekä lukuisissa muissa projekteissa. Vuonna 2003 Rolling Stone -lehti sijoitti Thayilin sijalle 100 tekemässään luettelossa Kaikkien aikojen 100 parasta kitaristia. Luokka:Yhdysvaltalaiset kitaristit Luokka:Soundgardenin jäsenet Luokka:Vuonna 1960 syntyneet Luokka:Elävät henkilöt
Mdina

Mdina eli ”hiljainen kaupunki” on Maltan entinen pääkaupunki. Se on yksi maailman parhaiten säilyneistä keskiaikaisista kaupungeista. Yksi kaupungin kuuluisimmista nähtävyyksistä on Mdinan katedraali. Nykyään kaupungissa ei sallita autoliikennettä, vaan kulku tapahtuu kävellen kapeita kujia pitkin. Vuonna 2017 kaupungissa asui noin 240 asukasta, kun vuoden 2011 väestönlaskennassa asukasluku oli 239. Tiedosto:Malta Mdina BW 2011-10-05 12-41-38.JPG|Mdinan katedraali Tiedosto:Mdina005.jpg|Tyypillinen kapea kuja Mdinassa Tiedosto:Mdina Cathedral rooftop view.jpg|linkki=|Mdinan katedraali ja kaupunki kuvattuna kattojen yltä. == Lähteet == Luokka:Maltan kunnat
Starship Troopers

Starship Troopers on Robert A. Heinleinin science fiction -romaani. Se julkaistiin alun perin jatkokertomuksena The Magazine of Fantasy & Science Fiction -lehdessä loka–marraskuussa 1959 nimellä Starship Soldier, ja samana vuonna kirjana. Heinlein on kertonut kirjan synnystä että hän oli kesken toisen kirjan kirjoittamista äimistynyt lehdestä lukemastaan kaavailusta, että Yhdysvallat lopettaisi yksipuolisesti ydinasekokeet, ja sai kimmokkeen kirjoittaa tarinan, jossa filosofiselta ja historialliselta kannalta tarkastelisi niitä syitä, miksi ihmiset yleensä sotia käyvät. == Juoni == Kirja kertoo nuoren filippiiniläissotilaan Juan "Johnnie" Ricon liittymisestä Maan liittovaltion () eliittijoukkoihin, Mobile Infantryyn (MI). MI on futuristinen sotilasjoukko, joka on varustettu taistelupanssarein ja tekee maihinlaskuja vieraille planeetoille. Ricon sotilasura etenee värvätystä aliupseeriksi ja upseeriksi ihmisten ja "Bugs"-nimisen hyönteislajin tähtienvälisen sodan kuluessa. == Vastaanotto == Starship Troopers voitti parhaan romaanin Hugo-palkinnon 1960. Vaikka teos ei ollut sotatieteisfiktion ensimmäisiä se on vaikuttanut lajityypin tuntemiseen. Siitä on tehty useita elokuvia ja pelejä, kuuluisimpana Paul Verhoevenin vuoden 1997 elokuva Starship Troopers – universumin sotilaat. Romaani on myös kerännyt arvosteluja yhteiskunnallisista ja poliittisista teemoistaan ja syytöksiä militarismista. Eräät kiistävät tämän sanoen, että teoksessa esitetyt näkemykset eivät ole Heinleinin henkilökohtaisia näkemyksiä: kirjassa on (1950-lukuun nähden) edistyksellisiä näkemyksiä naisiin avaruusaluksien ohjaajina, mutta päähenkilö esittää vanhoillisia näkemyksiä. Teosta on myös kutsuttu "filosofiseksi romaaniksi". Kirjaa ei ole suomennettu. == Lähteet == Luokka:Yhdysvaltalaiset romaanit Luokka:Vuoden 1959 kirjat Luokka:Sotatieteisfiktioromaanit Luokka:Robert A. Heinlein
Lari (nimi)

Lari on suomalainen miehen etunimi. Larin nimipäivä on 13. heinäkuuta. Sanasta "hilarus" () on muodostunut nimet Ilari ja Lari, latinankielisenä nimenä on myös Hilarius. Digi- ja väestötietoviraston tietojen mukaan Lari-nimen on Suomessa saanut vuoden 2019 loppuun mennessä 2 045 miestä ja alle viisi naista. Nimi on tullut käyttöön vasta 1900-luvun puolivälin aikoihin, ja yli puolet Lari-nimisistä on syntynyt 1980- ja 1990-luvuilla. Nimeen liittyvät pyhän muistopäivät ortodoksisessa kalenterissa ovat: * Pyhä Hilario uusi 28.3. ja 6.6. * Pyhittäjä Hilarion Suuri 21.10. * Marttyyri Hilarios 12.7. == Tunnettuja Lareja == * Lari Halme (s. 1976), näyttelijä * Lari Heikkinen (s. 2000), jääkiekkoilija * Lari Joutsenlahti (s. 1984), luistelija ja fysiikkavalmentaja * Lari Kangas (s. 1973), koripalloilija ja kansalaisaktivisti * Lari Kotilainen (s. 1974), kielitieteilijä ja muusikko * Lari Laurikkala (s. 1990), televisionäyttelijä * Lari Lehtonen (s. 1987), maastohiihtäjä * Lari Lohikoski, Huuto.netin perustaja * Lari Pesonen (s. 1995), skeet-ampuja == Kuvitteellisia Lareja == * Lari Kurkku, henkilö animaatiosarjassa Popsikkaat * Lari Väänänen, henkilö tv-sarjassa Salatut elämät ==Lähteet== Luokka:Etunimet
Rieti

Rieti on kaupunki Italiassa Latiumin hallinnollisella alueella Rietin maakunnassa. Se sijaitsee noin 80 kilometriä koilliseen Roomasta. Kaupungin pinta-ala on 206 neliökilometriä ja väkiluku vajaat 50 000\. Rietissä olevalla Piazza San Rufo -aukiolla sijaitsee Italian maantieteellinen keskipiste, joka tunnetaan latinankielisellä nimellä Umbilicus ItaliaeGazzetta Tirreno- Adriatico speciali, joka sanatarkasti suomennettuna on (Italian napa). ==Historia== Rietin alue oli alun perin sabiini-heimon asuttamaa aluetta. 200-luvulla siitä tuli Rooman valloituksen jälkeen merkittävä tieverkon solmukohta. Rooman valtakunnan kukistuttua barbaarit tuhosivat Rietin, mutta kaupunki jälleenrakennettiin myöhemmin roomalaisten avustuksella. ==Liikenne== Rietiin pääsee moottoritietä A1, joka kulkee Roomasta Firenzeen, jäämällä Ortessa ja jatkamalla tietä SS.79. Kaupunkiin on myös rautatieyhteys. == Lähteet == ==Aiheesta muualla== * Rietin viralliset sivut Luokka:Latiumin kaupungit Luokka:Rietin maakunnan kunnat
Homokysteiini

Homokysteiini (C4H9NO2S) on elimistössä metioniinin aineenvaihduntatuotteena syntyvä aminohappo. Nimi kertoo, että yhdiste on rakenteeltaan kysteiinin homologi, ts. sen molekyylissä on yksi CH2-yksikkö enemmän kuin kysteiinissä. Homokysteiiniä muodostuu soluissa ravinnossa saadusta rikkipitoisesta aminohaposta metioniinista. Se voi muuttua takaisin metioniiniksi folaatin ja B12-vitamiinin vaikutuksesta. Sen tehtävistä elimistössä ei ole tietoa.Terveyskirjasto Homokysteiini on viime vuosina ollut laajan kiinnostuksen ja tutkimuksen kohteena, koska kohonnut veren homokysteiinipitoisuus näyttää olevan sydän- ja verisuonitautien riskitekijä ja liittyy yleensä melkein kaikkiin pitkäaikaissairauksiin ja vanhenemismuutoksiin. Tutkimustulokset ovat osin ristiriitaisia.Akuutti, arkisto Toisin kuin Terveyskirjaston artikkelin alaotsikossa sanotaan, veren suuri homokysteiinipitoisuus voi siis olla huolen aihe, sillä se voi olla myös yksi Alzheimerin taudin syy,Alzheimer olisi usein estettävissä, riskitekijöitä löydetty yhdeksän. Yle.fi joskin toiset tutkimustulokset antavat ymmärtää, ettei yhteyttä ole. Esimerkiksi marraskuussa 2014 julkaistujen hollantilaistutkimuksen tulosten mukaan B12-vitamiinilla ja foolihapolla saatu homokysteiinipitoisuuden väheneminen ei estänyt muistin heikkenemistä.B-vitamiinit eivät estä muistin heikkenemistä, Yle uutiset 13.11.2014 == Lähteet == == Aiheesta muualla == *Homokysteiini, Huslab.fi *PubChem: Homocysteine *Human Metabolome Database: Homocysteine *Kyoto Encyclopedia of Genes and Genomes (KEGG): L-Homocysteine Luokka:Aminohapot
Stacked Actors

Stacked Actors on Foo Fightersin vuonna 2000 Australiassa julkaistu single. Vaikka sitä ei myyty muualla, oli se kuitenkin promootiotarkoituksessa radiosoitossa ympäri maailman. Kappale julkaistiin vuonna 1999 yhtyeen albumilla There Is Nothing Left to Lose. Kappale on albumin harvoja raskaita kappaleita ja siinä voi kuulla grunge-vaikutteita. Kappaleen sanoitusten on usein oletettu viittaavan Kurt Cobainin kuolemaan. Toisaalta osa kuuntelijoista on tulkinnut kappaleen kertovan losangelesilaisten pinnallisuudesta, joten tulkintatapoja on monia. ==Kappaleet== # "Stacked Actors" # "Ain't It The Life" (Akustinen) # "Floaty" (Akustinen) == Listasijoitukset == Vuosi Lista Sijoitus 2000 Mainstream Rock Tracks 9 2000 Modern Rock Tracks 25 Luokka:Foo Fightersin kappaleet Luokka:Vuoden 2000 kappaleet
Avioniikka

pienoiskuva|Cessna Citation -lentokoneen tutka ja muuta avioniikkaa. Avioniikka () tarkoittaa ilmailuelektroniikkaa. Termi syntyi 1970-luvulla Yhdysvalloissa, kun elektroniikan kustannusosuus sotilaslentokoneiden valmistamisessa kasvoi merkittävästi. Sanan keksijänä pidetään Philip J. Klassia, joka johti sanan avionics sanoista aviation (ilmailu) ja electronics. Suomen kieleen tuli 1980-luvulla lainasana avioniikka. Avioniikka tarkoittaa kaikkia ilma-aluksissa käytettyjä elektroniikkajärjestelmiä. Avioniikkaa ovat kommunikaatiolaitteet, radiosuunnistuslaitteet (ks. navigointi), lennon- ja moottorienvalvontamittaristojen uudet versiot (perinteiset olivat mekaanisia) ja sähköiset hallintalaitteet. Se sisältää myös jopa sadat eri elektroniikkalaitteet, jotka on asennettu ohjaamaan tai valvomaan lentokoneen järjestelmiä. Avioniikkaan voi kuulua myös ilma-aluksen kuljettamia elektronisia hyötykuormia. Yksittäinen laite voi olla esimerkiksi etsintävalonheitin poliisihelikoptereita varten tai yhtä monimutkainen kuin lentokaukovalvontatutka, joka havaitsee muut omat ja vihollisen lentokoneet jopa satojen kilometrien päästä. Avioniikka-asentaja asentaa lentokoneiden elektroniikkalaitteita ja digitaalisia osia, vaihtaa vanhoja laitteita uusiin sekä tarkastaa ja mittaa lentokoneen laitteistoa. ==Valmistajia== Avioniikan valmistajia ovat esimerkiksi Yhdysvalloissa toimiva Honeywell (Collins), EU:ssa toimivat Thales ja SAFRAN sekä venäläinen KRET. ==Katso myös== *Arinc 429 ==Lähteet== == Aiheesta muualla == *
Vorbis

Vorbis on patentiton ja lisenssimaksuton häviöllinen äänenpakkausmenetelmä, joka pohjautuu avoimeen lähdekoodiin. Se on joidenkin puolueettomien testien mukaan äänenlaadultaan parempi kuin MP3, muttei ole voittanut sitä laitetuessa ja yleisyydessä. Sen kehittämistä on ohjannut Xiph.org-säätiö. Vorbis-hanke aloitettiin 1998 kun Fraunhofer Gesellschaft, MP3:n kehittäjä, ilmoitti alkavansa periä lisenssimaksuja MP3-tekniikasta. Tarve vapaasti käytettävälle ja lisenssimaksuttomalle äänenpakkausmenetelmälle oli niin suuri, että hanke nähtiin tarpeelliseksi. Lopullinen versio 1.0 julkaistiin 19. heinäkuuta 2002. Ogg on tiedostomuoto, johon Vorbis-pakattu ääni usein yksikseen tallennetaan. Vorbis-koodekilla pakattua ääntä voi käyttää myös esimerkiksi ääniraitana DivX-pakatun videon kanssa. ==Käyttö== Vorbis-muotoista ääntä pakkaavat ja toistavat ohjelmat ovat vapaasti kaikkien käytettävissä, ja jotkin suositut videopelit ovat käyttäneet niitä äänitehosteisiin ja musiikin tallentamiseen; esimerkiksi suositun Unreal-pelisarjan luoja Epic Games käyttää nykyään peleissään Vorbis-pakattua ääntä. Musiikin suoratoistopalvelu Spotify hyödyntää laajasti Vorbis-tekniikkaa. Ogg Vorbisia voidaan käyttää myös Internet-radioissa esimerkiksi Icecast-lähetysmenetelmän kautta, mikä mahdollistaa täysin ilmaisen nettiradiolähetysmenetelmän. Ogg Vorbis ja videoformaatti Ogg Theora mainittiin alun perin HTML5:n standardiehdotuksessa suosituksena, mutta maininta poistettiinhttp://lists.whatwg.org/pipermail/whatwg- whatwg.org/2007-December/013135.html standardista Applenhttp://lists.whatwg.org/htdig.cgi/whatwg- whatwg.org/2007-March/010392.html ja Nokianhttp://www.w3.org/2007/08/video/positions/Nokia.pdf vaatimuksesta. Ogg Vorbisia purkavia piirejä ei ole juurikaan olemassa, joten sitä käyttävien kannettavien laitteiden toistoaika on lyhyempi esimerkiksi MP3:een verrattuna. Ilmaiseen Ogg Vorbisiin verrattuna MP3:n lisenssimaksu oli 0,75 dollaria laitetta kohti tai vähintään 15 000 dollaria vuodessa. MP3-formaatin patentit vanhenivat huhtikuussa 2017, joten sekin on nykyisin vapaa tiedostoformaatti. Vapaan, modernin äänenpakkauksen kehitys on edennyt Vorbiksesta. Vuonna 2012 esitetty avoin Opus -pakkaus edustaa markkinoiden parhaimmistoa äänenlaadussa, on osa WebRTC -rajapintaa ja on laajasti käytössä esimerkiksi Youtube- videopalvelussa. ==Lisensointi== Vorbis formaatin määritykset ovat vapaasti käytettävissä. Xiph.Org säätiö kuitenkin varaa itselleen oikeuden muuttaa määrityksiä ja myöntää sertifikaatteja. Kirjastot julkaistaan BSD-lisenssillä ja loput työkaluohjelmat GPL-lisenssillä. ==Lähteet== Luokka:Koodausmenetelmät
Crazy for You

Crazy for You on yhdysvaltalaisen poplaulajan Madonnan single Hulluna sinuun -elokuvan soundtrackiltä. John "Jellybean" Benitezin tuottama kappale julkaistiin ensimmäisen kerran 1985 ja uudelleenjulkaisuna 1991. Crazy for You menestyi hyvin, saavuttaen Yhdysvaltain Billboard-listan ykkössijan ja Britannian singlelistan sijan #2. Suomessa se ylsi virallisen singlelistan sijalle 9. Madonna esitti elokuvassa yökerhon tanssijatarta. Balladin musiikkivideolla Madonna laulaa elokuvassa nähtävien kahden muun hahmon rakkaussuhteesta. Videon ohjasi elokuvan ohjaaja Harold Becker. Crazy for You oli yhdessä Gamblerin kanssa Madonnan ensimmäinen pelkästään soundtrackiä varten tehty kappale, ja kummatkin kappaleet kuultiin elokuvassa. Erityisesti Madonnan ihailijat pitivät Crazy for Yousta, joka nousi nopeasti radioiden toivelistoille. Crazy for Youn suosion myötä elokuvan nimi Vision Quest muutettiin Euroopan julkaisun yhteydessä Crazy for Youksi. Kappaleesta on olemassa yhdeksän virallista versiota. Kappale löytyy myös Madonnan kokoelmalta The Immaculate Collection, ja balladi-kokoelmalta Something to Remember. == Lähteet == Luokka:Madonnan kappaleet Luokka:Vuoden 1985 kappaleet Luokka:Billboard Hot 100 -listan ykköset
Seinäjoen jäähalli

Seinäjoen jäähalli sijaitsee Jouppilanvuoren kupeessa jääurheilukeskuksen alueella. Nykyinen jäähalli valmistui vuonna 2004. Suomi-sarjan jääkiekkojoukkue S-Kiekko (aiemmin SHT eli Seinäjoen Hockey Team) pelaa uuden hallin valmistumisen myötä kotiottelunsa siellä, kun aiemmin se pelasi Seinäjoen vanhemmassa jäähallissa. Uuden hallin yleisökapasiteetti on 850, joista istumapaikkoja on 500. Istumapaikat ovat kuppi-istuimia. Uusi halli eli Seinäjoen jäähalli II onkin ns. harjoitushalli, joka on alun perin tarkoitettu pääasiassa harjoittelulle. Yleisöennätys on kauden 2005 Suomi-sarjan toisesta loppuottelusta SHT-HeKi, jota seurasi 1012 katsojaa. Halli on ollut täynnä myös hallin avausottelussa SHT-Sport, harjoitusottelussa Tappara-Ässät sekä B-nuorten Mestiksen pronssiottelussa S-Kiekko-Diskos keväällä 2013. Uuden hallin rakennusinvestoinnit olivat yhteensä noin 1,7 miljoonaa euroa. Kaukalon koko on 26 x 58 metriä. Seinäjoen jäähalli Oy:n suurin omistaja on Seinäjoen kaupunki. Seinäjoella on vuosien saatossa pelattu useita maaotteluita. Viimeksi sellainen pelattiin 9. marraskuuta 2007, kun Suomen alle 19-vuotiaiden maajoukkue kaatoi Seinäjoen uudessa jäähallissa Tanskan lukemin 4-1. Myös kaukalopalloseura Pallo & Boys pelaa uudessa hallissa. Seinäjoen junioritoimintaa pyörittävät jääkiekkoseurat S-Kiekko ja Seinäjoen Kiekkokerho käyttivät myös vanhaa hallia sen sulkemiseen asti. Näiden lisäksi halleja käyttää myös Seinäjoen taitoluistelijat. Taitoluistelijat järjestävät hallissa säännöllisesti myös tapahtumia, kuten taitoluistelukilpailuja ja näytöksiä. ==Atria-halli== Vanhassa jäähallissa (Atria-hallissa) yleisökapasiteetti oli noin 1000 ja istuimena oli ainoastaan puupenkit. Vanha jäähalli rakennettiin vuonna 1985 väliaikaiseksi jäähalliksi. Atria-hallia on käytetty myös muihin tarkoituksiin ja esimerkiksi vuonna 2007 se toimi Tangomarkkinoiden tanssilavana. Myös vanhassa hallissa on pelattu nuorten jääkiekkomaaotteluita. Halli suljettiin maaliskuussa 2018 ja sen tilalle rakennettiin uusi kilpahalli. ==Aiheesta muualla== * Hallin kotisivut Luokka:Suomen jäähallit Luokka:Seinäjoen urheiluhallit Luokka:Jouppila
Inlandsbanan

Inlandsbanan () on Pohjois-Ruotsissa sijaitseva rautatieosuus, jonka pituus on noin 1 300 kilometriä. Rataosuuden hallinnoinnista ja ylläpidosta huolehtii radanvarren kuntien omistama Inlandsbanan AB. Rataosuus alkaa Kristinehamnista ja päättyy Jällivaaran. Vuosina 1908–1937 rakennettu rautatie kulkee Pohjois- Ruotsin keskiosan läpi. Rataosa on yksiraiteinen ja sähköistämätön, eikä radalla ole junien automaattista kulunvalvontaa tai kauko-ohjausta. ==Historia== Vuoden 1907 valtiopäivillä annettiin päätös Östersundin ja Ulriksforsin välisen radan rakentamisesta. Seuraavaksi päätettiin rakennettavaksi osuus Ulriksfors–Volgsjö vuonna 1911, ja vuonna 1912 päätettiin osuuden Sveg–Brunflo rakentamisesta. Radan viimeisen osuuden Vilhelmina–Jällivaara rakentamispäätös tehtiin 1917. Tämän jälkeen Ruotsin valtio hankki omistukseensa yksityiset rautatieyhtiöt Svegin ja Kristinehamnin väliltä. Rataosuuden oli tarkoitus valmistua 1924, mutta työvoimapulan ja laman vuoksi se valmistui 13 vuotta aikataulustaan myöhässä. Vähäliikenteisen ja purettavaksikin aiotun Inlandsbananin kunnossapito ja liikennöinti siirtyi Ruotsin valtiolta Inlandsbanan AB:lle vuonna 1993 radanvarren kuntien aktiivisuuden ansiosta. Yritys hoitaa rataosan henkilö- ja tavaraliikennettä sekä vastaa radan kunnossapidosta. Henkilöliikennettä radalla on pääasiassa vain turistisesongin aikana, eivätkä henkilöjunat kulje rataosan päästä päähän. ==Rataosat== Inlandsbanan muodostuu kaikkiaan kolmesta erillisestä rataosasta: * (746 km) * (307 km) * (220 km) Rataosuuksilla Kristinehamn–Filipstad sekä Brunflo–Östersund liikennöidään Liikenneviraston hallinnoimalla rataosuudella. ==Aiheesta muualla== * Inlandsbanan.se * Järnväg.net — Kristinehamn–Mora * Järnväg.net — Mora–Brunflo * Järnväg.net — Östersund–Gällivare Luokka:Ruotsin rataverkko
Agnese Possamai

Agnese Possamai (s. 17. tammikuuta 1953 Lentiai, Italia) on italialainen entinen keskimatkojen juoksija, joka menestyi erityisesti sisäradoilla. Possamain ensimmäinen arvokisamitali on sisäratojen EM-kisoissa 1981 Grenoblessa saavutettu Euroopan mestaruus 1 500 metrin juoksussa ajalla 4.07,49. Seuraavana vuonna sisäratojen EM-kisoissa Milanossa hän voitti 3 000 metrin juoksun ajalla 8.53,77, joka oli kisaennätys. Vuonna 1983 sisäratojen EM-kisoissa Budapestissä hän juoksi 3 000 metrillä hopealle ajallaan 9.04,41. Vuonna 1985 hän voitti sisäratojen Euroopan mestaruuden Ateenassa 3 000 metrillä ajalla 8.55,25 ja sijoittui toiseksi sisäratojen MM-kisoissa Pariisissa samalla matkalla ajalla 9.09,66. ==Ennätykset== * 1 500 metrin juoksu: 4.08,84 (1987) * 3 000 metrin juoksu: 8.37,96 (1983) ==Lähteet== * Luokka:Italialaiset keskimatkojen juoksijat Luokka:Vuonna 1953 syntyneet Luokka:Elävät henkilöt